Glumčeva osveta
je japanski igrani film snimljen u režiji Kona Ichikawe i premijerno prikazan početkom 1963. godine. Po žanru je kombinacija jidaigeki drame i crne komedije, a predstavlja remake istoimenog filma iz 1935. godine u kome je glavnu ulogu tumačio Kazuo Hasegawa. On je ponavlja u ovom filmu, odnosno tumači lik Yukinojoa, onnagate, muškog glumca specijaliziranog za ženske uloge koji nastupa u putujućoj kabuki trupi. Radnja, smještena u 1836. godinu, prikazuje kako Yukinojo koristi svoje glumačke vještine i domišljatost kako bi se osvetio trojici trgovaca koji su mu u djetinjstvu skrivili smrt oca.

Ichikawa je film snimao po kazni, odnosno projekt mu je nametnuo matični studio Daiei, nezadovoljan njegovim ranijim komercijalnim neuspjesima. Nominalno se njime trebala obilježiti jubilarna 300. uloga Hasegawe, koji je prije rata bio jedna od najvećih japanskih fimskih zvijezda, ali za koga je bilo teško zamisliti da bi mogao tumačiti lik mladog onnagate u dobi od 55 godina. Ichikawa je, međutim, to shvatio kao izazov, pa je od filma načinio parodiju jidaigekija. Glumčeva osveta je tako napravljena u stilu kabuki teatra, s očigledno lažnim kulisama, a između ostalog, sadrži scene u kojima likovi "govore" i "misle" uz pomoć balončića nalik na stripove. Danas se smatra jednim od najboljih Ichikawinih filmova.

Uloge 
 Kazuo Hasegawa ... Yukinojō Nakamura/Yamitarō
 Fujiko Yamamoto ... Ohatsu
 Ayako Wakao ... Namiji
 Raizō Ichikawa ... Hirutarō
 Shintarō Katsu ... Hōjin, odbjegli zatvorenik
 Eiji Funakoshi ... Heima Kadokura
 Chūsha Ichikawa ... Kikunojō Nakamura
 Narutoshi Hayashi ... Mukuzu
 Ganjirō Nakamura ... Sansai Dobe
 Saburō Date ... Kawaguchiya
 Eijirō Yanagi ... Hiromiya
 Jun Hamamura ... Isshōsai
 Toshio Chiba ... Rōnin
 Masayoshi Kikuno ... Yukinojōv otac
 Kōichi Mizuhara ... Dobeov sluga
 Shirō Ōtsuji ... Prvi policajac
 Tokio Oki ... Drugi policajac
 Michirō Minami ... Prvi čovjek iz grada
 Yutaka Nakamura ... Drugi čovjek iz grada
 Chitose Maki ... Žena iz grada
 Eigorō Onoe ... Šogun

Vanjske veze 
 
 
 DVD Times review

Japanski filmovi
Dramski filmovi
Filmske komedije
Jidaigeki filmovi
Authority control 2